denn hüt de 2. schueltag. han ja gmeint geschter seg chli en scheisstag gsi. so zspat, niemert mit mir gredet (usser so en komische zimli fette typ wo mich gfrögt het obs mir guet gaht will ich am 11.05 immerno dusse gsi bin...) und äää ja... aber das isch alles falsch gsi!! denn hüt ischs no schlimmer gsi. mal schnell vorus: wider niämert mit mir gredet usser de ben, so en bueb wo vier wörter für mich übrig gha het: "i like your watch" wow, super hä?! sie sind mega nett, wämmer sie öppis frögt. aber sie antworted nöd mit eim wort zvil. und denn hemmer so gaggi züüg ala "was sind mini ziel jetzt, i dem jahr und fürd zuekunft" müüäsä mache. ich hasses, aber das gecht ja alles no wänns nöd i dene umständ gsi wär. man, de gröscht horror a de ganze gschicht isch, dass al die gofe 14NI SIND!!! man, ich will doch nöd mit fasch 2 jahr jüngere id klass gah. (kei beleidugung für alli jüngere wo das läsed) aber echt! und denn het di eint, d ashley/ashly doch tatsächlich gfrögt, ob mer "she does" oder "she dose" schriibt. man!!!! wer chunt da us de schwiiz?!?! was lauft da falsch?? ächt! ich gahn die wuche und maybe di nechscht no i die klass und wänns nöd ganz hurtig besseret lahni mi also is grade 11 tue. han doch kei luscht mit so babyfaces mis ustuschjahr go verschwände! also ächt. aber ja. neuä tag morn. 4h sprache. änglisch, franz, änglisch, änglisch. so gseht mis stundeplan morn uus. ischs nöd schön? 3h vo 4 sind änglisch. aja, mus aber no öppis positivs dezuäfüägä. 1. hani morn mit de anthea und im grad 11 franz und 2. FANG ICH A FIELD HOCKEY SPILE. :D isch das nöd nice? hahahah, mami häsch din schock verdaut? :D (mer het det glaub so röckli aa... hahahahahah) leider ischs cross country glichziitig mitm field hockey (de armin bechunt e krise wänner mini wahl erfahrt!! :D) aber ich dänke ich nimm field hockey wills das i^de schwiiz so vill ich weiss nöd git. soedeli jetzt gahi denn go schlafe demit mini närvä für morn gstärcht sind. :D